Podstatný rozdiel medzi nafukovacími a samonafukovacími karimatkami tkvie v spôsobe nafukovania. Samonafukovacie karimatky majú vo vnútri špeciálny penový materiál s extrémne otvorenými pórmi. Pre nafúknutie stačí otvoriť ventil a počkať, kým karimatka do seba natiahne vzduch. Pre celkové nafúknutie ju však musíte dofúkať ústami a potom uzavrieť ventil. Nafukovacia karimatka nemá vo vnútri penu, a preto sa celá nafukuje ústami. Niektorí výrobcovia pridávajú ku karimatkám nafukovací vak, ktorý vám nafúknutie uľahčí.\r